钦定古今图书集成/理学汇编/学行典/第207卷 > 傅龄发〈弟龄熙〉
## 钦定古今图书集成/理学汇编/学行典/第207卷 > 傅龄发〈弟龄熙〉

按《杭州府志》：“傅龄发，字含章。傅龄熙，字长穆，钱塘人，
岩之子也。岩在金华，城破不屈，刃将及，龄熙以身蔽
翼其父，刃著于颐而死。龄发趋救，矢洞左腋而仆，少
须复苏，见父弟死，恸曰：‘吾一家可谓无负国恩矣’。”遂
以手扶其创，创裂而卒。时三尸皆枕深草中三日，岩
妻姜孺人与其长子龄文收其骨匣以归。